open-index/open-wikipedia-markdown huggingface dataset:
Hasselt

**Hasselt** on kaupunki flaaminkielisessä osassa Belgiaa. Se on Limburgin provinssin pääkaupunki. Se sijaitsee Demerjoen varrella ja lähellä Albertin kanavaa. Kaupungin pinta-ala on 102,24 neliökilometriä ja väkiluku vuoden 2017 alussa 77&nbsp;124.

Hasselt on perustettu jo 600-luvulla. Se on ollut vuosisatojen ajan hallintokeskus ja kauppakaupunki. Kun Kempenistä Hasseltin pohjoispuolelta alettiin 1900-luvun alussa kaivaa hiiltä, Hasseltin teollisuus alkoi kehittyä.

Kaupunki on tärkeä liikenneristeys. Kaupungin sisäinen julkinen liikenne oli vuosina 1997–2013 ilmaista. Tuona aikana bussien matkustajamäärät kasvoivat selvästi, vuonna 1997 matkustajia oli 1,5 miljoonaa ja vuonna 2006 4,6 miljoonaa. Käyttökustannuksetkin kasvoivat koko ajan, minkä takia kaupunginhallitus lakkautti ilmaisen liikenteen vuonna 2013. Kaupungin taloudellinen tilanne ei mahdollistanut liikenneyhtiö De Lijnin pyytämää suurempaa vuosittaista korvausta. Hasseltin kerrotaan olleen ensimmäinen kaupunki maailmassa, joka päätyi nollataksaan linja-autoliikenteessä.

## Lähteet

## Aiheesta muualla

* Kaupungin kotisivu
Vija Artmane

**Alīda "Vija" Artmane** (21. elokuuta 1929 &ndash; 11. lokakuuta 2008) oli latvialainen näyttelijä. Häntä pidetään maassaan teatterialan legendana, mutta hänellä oli myös merkittäviä elokuvarooleja. Hänet nimitettiin Neuvostoliiton kansantaiteilijaksi vuonna 1969. 

Artmanen baltiansaksalainen isä Franz "Fritz" Artmann kuoli tapaturmaisesti 19-vuotiaana, neljä kuukautta ennen tyttärensä syntymää. Hänen äitinsä oli puolalainen ja tuli toimeen yksinhuoltajana tekemällä ajoittaisia maataloustöitä. Myös Vija Artmane itse harjoitti maataloutta toisen maailmansodan ajan; sodan jälkeen hän kaavaili itselleen juristin uraa.

Artmane oli vuosina 1949–1998 Riian Daile-teatterin johtava tähti. Hänellä oli useita klassisia rooleja muun muassa William Shakespearen näytelmissä *[[Hamlet]]* ja *[[Romeo ja Julia]]*, mutta hän menestyi myös venäläisten ja latvialaisten teosten tulkitsijana. Hän teki elokuvadebyyttinsä vuonna 1956 ja työskenteli Riian Uudessa Teatterissa vuosina 1998–2000. 

Artmane sai erilaisia tunnustuksia Latvian kulttuuriministeriöltä vielä 2000-luvun puolella. Hän oli leski ja kahden lapsen – pojan ja tyttären – äiti. Näyttelijämies Artur Dimitresin kuoltua vuonna 1986 Artmane kärsi henkisen romahduksen ja sai myöhemmin aivoverenkiertohäiriökohtauksen. 1990-luvulla hän muutti Riian ulkopuolelle, ja hän asui Murianissa lähellä pääkaupunkia. Hän julkaisi vuonna 2004 muistelmateoksen.
Loue (Tervola)

**Loue** on kylä Tervolan kunnassa. Se sijaitsee nelostien varrella, noin kolmentoista kilometrin päässä Tervolan kuntakeskuksesta pohjoiseen. Matkaa Rovaniemelle on kylästä noin 65 kilometriä. Kylän asutus rajoittuu Kemijoen, Louejoen, Vaajoen sekä vanhan ja nykyisen Nelostien varsille.

Sana *[[loue]]* tarkoittaa retkeilymajoitetta. Sanan toinen merkitys on joessa olevan kosken poukama. Louen kylän alueella virtaavat Louejoki sekä Vaajoki. Louella on aikoinaan sijainnut rautatieasema, jonka liikenne loppui lättähattuliikenteen loputtua.

Suurimmat työllistäjät kylässä ovat maatalous sekä Lapin Marmori. Ammattiopisto Lappian maatalous- ja käsityöalan toimipiste sijaitsee Louella. Louella järjestetään elokuun viimeisenä viikonloppuna Maaseudulta käsin -messut.

Louella on vuonna 1910 perustettu koulu, jossa on vuosiluokat 0–6. S-ryhmän Sale-kauppa, jossa sijaitsi asiamiesposti sekä Tervolan Apteekin lääkekaappi. S-ryhmä lopetti toimintansa 30.12.2023, ja tilalle tuli Louen Kehitys-järjestön oma lähikauppa. ABC-automaattiasema jatkaa kyläkaupan pihalla.

## Lähteet

## Kirjallisuutta
*Alatolonen, Elsa ym. (toim.): *Loue, Horma, Kurvila ja seitsemän kesänavettaa.* Louen kylähistoriapiiri, 1998. .
Oranssiperhokala

**Oranssiperhokala** (*Chaetodon declivis*) on perhokaloihin kuuluva kala.

## Koko ja ulkonäkö
Oranssiperhokala kasvaa 12&nbsp;cm korkeaksi. Sen vartalo on litteä, valko-harmaa-keltakuvioinen. Silmän läpi kulkee keltainen juova. Selkäevä ja takapuoli ovat joko kirkkaankeltaiset tai likaisen oranssinsävyiset – tummempaa värimuotoa tavataan vain Kiribatin saaren läheisyydessä.

## Alkuperä
Oranssiperhokala elää luonnossa Joulusaaren ympäristössä.

## Käyttäytyminen
Oranssiperhokala on arka ja tarvitsee akvaariossa paljon piilopaikkoja. Se kaipaa myös elävää kiveä, josta nyppii ruokaa itselleen. Samalla lailla se nyppii myös korallien polyyppejä ja merivuokkoja, ja siksi se ei sovi riutta-akvaarioon.

## Vesiolot
Oranssiperhokalaa pidetään suolavedessä meriakvaariossa.

## Lähteet

## Aiheesta muualla
*
Mechelen

**Mechelen** (), () on kaupunki Belgian Flanderissa Dylejoen varrella. Sen pinta-ala on 65,19&nbsp;neliökilometriä ja väkiluku vuoden 2017 alussa 85&nbsp;665.

Kaupunki sijaitsee Brysselin ja Antwerpenin välillä, kumpaankin kaupunkiin on noin 25 kilometrin matka.  Kaupunkiin on tämän vuoksi sijoittunut yrityksiä, koska ne haluavat olla lähellä EU:n pääkaupunkia Brysseliä sekä Antwerpeniä, jossa on yksi Euroopan suurimmista satamista.

## Historia
Mechelen on kasvanut Dylejoen vasemmalle rannalle roomalaiskaudella perustetun kylän ympärille. Germaaniheimot valtasivat alueen 200- ja 300-luvuilla. Heidät käännytti myöhemmin kristinuskoon pyhä Rombout.

Mechelen kuului vuonna 915–1333 Liègen ruhtinaspiispakuntaan ja Flanderin kreivikuntaan  vuosina 1333–1369. Kaupunki kasvoi ja vaurastui 1200- ja 1300-luvuilla tekstiiliteollisuuskeskuksena. Burgundin Alankomaiden hallitsija Kaarle Rohkea teki Mechelenistä Alankomaiden oikeuslaitoksen päämajan.

Mechelenin huippukausi osui Margareeta Itävaltalaisen aikaan. Hän teki kaupungista Alankomaiden hallituskaupungin vuosiksi 1507–1517 ja 1519–1530. Mechelenin tiede, kirjallisuus ja taide kukoistivat, ja kaupunkiin rakennettiin monia suuria rakennuksia. Kaarle V siirsi pian Margareetan kuoleman jälkeen pääkaupunkinsa Brysseliin.

Mechelen kärsi pahoin 1500–1700-luvuilla käytyjen sotien aikana. Kaupunki teollistui 1800-luvulla, ja Euroopan mantereen ensimmäinen rautatie kulki Brysselistä Mecheleniin. Kaupunkiin alkoi sen jälkeen kehittyä metalliteollisuutta.


Tiedosto:Mechelen Sint-Rombouts.JPG|Grote Markt -aukio ja Mechelenin tuomiokirkko.


## Lähteet

## Aiheesta muualla

* Kaupungin kotisivut
Kortrijk

**Kortrijk** () on kaupunki hollanninkielisessä Belgiassa, Länsi-Flanderin provinssissa. Se sijaitsee Leiejoen varrella. Kaupungin pinta-ala on 80,02 km² ja väkiluku vuoden 2017 alussa 75&nbsp;736. Lähialueineen siellä asuu noin 277&nbsp;000 asukasta.

## Historia
Roomalaiset perustivat Kortrijkin paikalle Cortracumin. Kaupunginoikeudet Kortrijk sai vuonna 1190, ja se oli keskiajalla pellavasta tehtyjen damastien keskus. Ranskalaiset valtasivat kaupungin 1297, mutta aivan Kortrijkin kaupunginmuurien ulkopuolella heikosti varustautuneet flanderilaiset kukistivat vuonna 1302 ranskalaiset kultaisten kannusten taistelussa.

Saksalaiset valtasivat Kortrijkin ensimmäisessä maailmansodassa, ja se kärsi pahoin niin ensimmäisen kuin toisenkin maailmansodan pommituksissa.

## Kulttuuri ja arkkitehtuuri
Kortrijkin tunnetuimpia maamerkkejä ovat muun muassa vuosina 1191–1211 rakennettu Neitsyt Marialle pyhitetty Onze-Lieve-Vrouwekerk, jossa on Antoon van Dyckin maalaus, Broelbrugin silta noin vuodelta 1400, Pyhän Martinuksen kirkko ja flamboyant-tyyliä edustava kaupungintalo. 

Kaupungin läheisyydessä on Merkuriukselle omistettu ikivanha kellotorni, joka kuuluu Unescon maailmanperintöluetteloon.

## Lähteet

## Aiheesta muualla

*Viralliset sivut
Carlisle Floyd

**Carlisle Floyd** (11. kesäkuuta 1926 Latta, Etelä-Carolina – 30. syyskuuta 2021 Tallahassee, Florida) oli yhdysvaltalainen säveltäjä. Hänen pääteoksenaan pidetään oopperaa *[[Susannah (ooppera)|Susannah]]* (1955). Hänelle myönnettiin vuonna 2004 Yhdysvaltain National Medal of Arts. Floydia on pidetty yhdysvaltalaisen oopperan perustajana, sillä hänen tuotantonsa avasi oopperatalojen ohjelmistoon yhdysvaltalaisia sävellyksiä. Floydin teokset linkkittyivät usein Etelä-Yhdysvaltojen kulttuuriin, ja ne käsittelivät sisällissodan jälkeistä aikaa, 1930-luvun lamaa ja pikkukaupunkien elämää.

## Lähteet
Frédéric Déhu

**Frédéric Déhu** (s. 24. lokakuuta 1972 Villeparisis, Seine-et-Marne, Ranska) on ranskalainen jalkapalloilija, joka edustaa espanjalaista Levantea. 186 senttimetriä pitkän Déhun pelipaikka on puolustaja.

Déhu on edustanut ammattilaisuransa aikana myös Lensiä (1991–1999), Barcelonaa (1999–2000), PSG:tä (2000–2004) ja Marseillea (2004–2006). Nykyiseen seuraansa hän siirtyi vuonna 2006. Déhun uran parhaita saavutuksia ovat Ranskan mestaruus (Ligue 1:n voitto) vuodelta 1998 (Lens) sekä Ranskan cupin voitot vuosilta 1999 (Lens) ja 2004 (PSG).

Ranskan maajoukkueessa Déhu debytoi 19. elokuuta 1998 Wienissä pelatussa ottelussa Itävaltaa vastaan. Hän on pelannut viisi A-maaottelua.
Mons

**Mons** () on kaupunki Hainaut’n provinssissa Belgiassa ranskankielisessä Valloniassa. Se sijaitsee 55 kilometriä lounaaseen Brysselistä. Kaupungin pinta-ala on 146,56 km² ja väkiluku 92&nbsp;008 asukasta (1. tammikuuta 2010). 

Mons on keskellä hiilialuetta, ja kaupungista tuli hiilikaivosten takia tärkeä raskaan teollisuuden keskus 1800-luvulta alkaen. Tekstiiliteollisuus nousi jo 1800-luvulla merkittäväksi teollisuuden haaraksi. Mons joutui raskaiden pommitusten kohteeksi toisessa maailmansodasta. Nykyisin kaivostoiminta on lopetettu ja kaupunki on tärkeä yliopisto- ja kauppakeskus. 

## Nähtävyyksiä
Mons on keskiaikainen kaupunki, ja kaupungissa on kuusi museota sekä goottilainen katedraali.

Mundaneum-museo sijaitsee Monsissa.

## Lähteet
* 

### Viitteet

## Aiheesta muualla

* Monsin viralliset kotisivut
Tohelo suojelusenkeli

**Tohelo suojelusenkeli** on Arto Paasilinnan vuonna 2004 kirjoittama humoristinen kirja, jonka on julkaissut WSOY. Teos on julkaistu myös Esa Saarion lukemana äänikirjana.

Kirja kertoo uskonnonopettaja Sulo Auvisesta, joka kuoltuaan päätyy Aaro "Aaretti" Korhosen suojelusenkeliksi. Suojelusenkelin työ ei ole helpoimmasta päästä Sulolle, jolle sattuu vahinkoja, tarkoituksen ollessa kuitenkin hyvä. Kirjan tapahtumapaikkoina ovat muun muassa Helsinki sekä Kerimäen suuri puukirkko, jossa kirjan mukaan sijaitsee taivas, koska kirkko on kokoonsa nähden vähäisessä käytössä.

## Aiheesta muualla

* Vesa Karonen: Suojelusenkelin tarina menee ryminäksi . Helsingin sanomat 24.6.2004.
Lukas Foss

**Lukas Foss**, alkuperäinen nimi **Lukas Fuchs** (15. elokuuta 1922 – 1. helmikuuta 2009) oli saksalais-yhdysvaltalainen nykysäveltäjä. Hän syntyi Berliinissä mutta asui vuodesta 1937 Yhdysvalloissa. 

Foss sai opetusta muiden muassa Lazare Lévyltä, Sergei Koussevitzkyltä ja Paul Hindemithiltä. Hänet nimitettiin vuonna 1953 Kalifornian yliopiston (Los Angeles) musiikinprofessoriksi. Vuodesta 1991 hän oli professori Bostonin yliopistossa. Hänen tunnettuihin oppilaisiinsa lukeutui edesmennyt säveltäjä Claire Polin. 

Fossin varhaiset teokset ovat tyyliltään uusklassistisia, mutta tuoreemmassa tuotannossaan hän hyödynsi useita tyylejä. Hän sävelsi muun muassa konserttoja ja elegian Anne Frankille. Hän oli vuodesta 1962 American Academy of Arts and Lettersin jäsen. 

Lukas Foss kuuluu yhdessä Arthur Bergerin, Irving Finen, Alexei Haieffin, Harold Shaperon ja Claudio Spiesin kanssa niin kutsuttuun Bostonin koulukuntaan.
Sint-Niklaas

**Sint-Niklaas** on kaupunki Itä-Flanderissa hollanninkielisessä Belgiassa. Kaupungin pinta-ala on 83,80 neliökilometriä ja väkiluku vuoden 2017 alussa 76&nbsp;028.

Kaupungin historia alkaa vuodesta 1217, jolloin se irrotettiin Waasmunsterista omaksi seurakunnakseen. Johannan lahjoituksesta uudelle seurakunnalle saatiin oma kirkko, joka omistettiin pyhälle Nikolaukselle. Kaupunki sai koko nimensä kirkon mukaan.

Kaupunki oli aikaisemmin merkittävä tekstiiliteollisuuskeskus. Siitä todistaa 1800-luvulla rakennettu kaupungintalo, joka edustaa uusgotiikkaa. Kaupungintalo sijaitsee kauppatorin laidalla. Grote Markt on 3,19 hehtaarin laajuinen, ja se on Belgian suuri kauppatori.

## Lähteet

## Aiheesta muualla

* www.sint-niklaas.be
Verviers

**Verviers** on kaupunki Belgiassa ranskankielisessä Liègen maakunnassa. Kaupunki on maakunnan kolmanneksi suurin ja se on tärkeä alueellinen keskus. Kaupunki sijaitsee noin puolivälissä Liègeä ja Saksan rajaa. Kaupungin pinta-ala 33,07 km² ja väkiluku on 53&nbsp;597 asukasta. Kaupunki on ollut aikaisemmin merkittävä tekstiiliteollisuuskeskus.

## Aiheesta muualla

* Kaupungin kotisivut
Paun Grand Prix

**Paun Grand Prix** () on vuosittainen Ranskan Paussa Pyrénées-Atlantiquesin departementissa ajettava autourheilukilpailu, joka järjestettiin ensimmäisen kerran vuonna 1933. Kilpailussa käytettävä rata sijaitsee kaupungin keskustan lähistön kaduilla ja se muistuttaa osittain Monacon katurataa.

Paussa järjestettiin ensimmäiset autourheilukilpailut Circuit du Sud-Ouestin katuradalla vuosina 1900 ja 1901, joista jälkimmäiseen usein viitataan ensimmäisenä kilpailuna, joka ajettiin Grand Prix -nimellä (vuoden 1906 Ranskan Grand Prix oli ensimmäinen kansainvälinen). Vuonna 1930 Paussa järjestettiin Ranskan Grand Prix.

1950-luvulla radalla ajettiin Formula 1:n MM-sarjaan ulkopuolisia sekä Formula 2 -osakilpailuja. Vuodesta 1964 Paun osakilpailu kuului Ranskan ja myöhemmin Euroopan F2 -sarjoihin. Vuonna 1985 Formula 3000 syrjäytti F2-sarjan, jonka tilalle tuli Formula 3 1999.

## Kilpailun voittajat

## Lähteet

## Aiheesta muualla

*Grand Prix de Pau
Andrew Imbrie

**Andrew Walsh Imbrie** (6. huhtikuuta 1921 – 5. joulukuuta 2007) oli yhdysvaltalainen nykytaidemusiikin säveltäjä. Hän opiskeli vuonna 1937 lyhyesti Pariisissa Nadia Boulangerin johdolla, sitten Princetonin yliopistossa ja Kalifornian yliopistossa. 

Imbrie opetti sävellystä sekä musiikin teoriaa ja analyysiä Kalifornian yliopistossa Berkeleyssä vuosina 1949–1991. Hän oli vierailevana professorina muun muassa Chicagon yliopistossa, Brandeisin yliopistossa, Northwestern Universityssä, New Yorkin yliopistossa, Alabaman yliopistossa ja Harvardin yliopistossa. Hänen maineikkaimpia oppilaitaan oli Neil Rolnick.

Imbrien pitkäaikainen musiikillinen vaikuttaja oli säveltäjä Roger Sessions. Hänen tuotantoonsa kuuluvat lukuisten orkesteri-, kamari-, vokaali- ja soitinsävellysten lisäksi oopperat *Three Against Christmas* (1970) ja *Angle of Repose* (1976). Hän oli *American Academy of Arts and Lettersin* jäsen vuodesta 1969 kuolemaansa 86-vuotiaana.
Tulitokko

**Tulitokko** (*Lythrypnus dalli*) on tokkoihin kuuluva kala.

## Koko ja ulkonäkö
Tulitokko kasvaa noin viisi senttiä pitkäksi. Sen pää on tummanpunainen ja väri muuttuu vaiheittain keltaisemmaksi pyrstöä kohti. Lisäksi siinä on kapeita violetteja pystyjuovia jotka harvenevat pyrstöä kohti. Evät ovat läpikuultavat.

## Alkuperä
Tulitokko elää luonnossa meressä Meksikon ja Kalifornian lähivesillä, kallioisilla alueilla 0–76 metrin syvyydessä.

## Käyttäytyminen
Tulitokko on vilkas kala joka puikkelehtii kivenkoloissa. Se on parhaimmillaan pienenä parvena. Se puolustaa reviiriään, ja tyypillisesti nöpöttää rintaeviensä varassa kalliopinnalla lähellä suojaisaa koloa, johon se voi vetäytyä vaaran uhatessa. Se voi hakea turvapaikkaa myös merisiilin piikkien välistä.

## Vesiolot ja ravinto
Tulitokko syö monenlaista akvaarioruokaa, ja sitä tulisi ruokkia kahdesti päivässä. 
Luonnossa se elää 15–18&nbsp;°C:n lämpötilassa, mutta pärjää akvaarion trooppisissa vesissä.

## Lähteet
Ned Rorem

**Ned Rorem** (23. lokakuuta 1923 Richmond, Indiana – 18. marraskuuta 2022) oli yhdysvaltalainen säveltäjä. Arvostettujen laulujensa lisäksi hän sävelsi kolme sinfoniaa, täysmittaiset oopperat *Miss Julie* ja *Our Town*, konserttoja, jousikvartettoja sekä muita teoksia. 

Rorem opiskeli Chicagossa, American Conservatoryssä ja Northwestern-yliopistossa. Hän pääsi myöhemmin Philadelphian Curtis-instituuttiin ja New Yorkin Juilliard Schooliin. Hän asui vuodet 1949–1957 Marokossa ja Pariisissa. 

Rorem julkaisi useita kirjoja, kuten päiväkirjansa, jossa hän avoimesti kertoi homoseksuaalisista rakkaussuhteistaan. Hän oli vuodesta 1979 Yhdysvaltain taide- ja kirjallisuusakatemian jäsen. 

## Lähteet
Jack Levine

**Jack Levine** (3. tammikuuta 1915 Boston – 8. marraskuuta 2010) oli yhdysvaltalainen ekspressionistinen taidemaalari, joka tunnettiin parhaiten Yhdysvaltain nykyelämää satirisoivista töistään. Levinen työt edustavat yhteiskunnallista realismia.
 
Levine opiskeli Harvardin yliopistossa. Hän sai vaikutteita Hyman Bloomilta, Chaim Soutinelta, Georges Rouaultilta, Oskar Kokoschkalta ja El Grecolta.

Levine oli *[[American Academy of Arts and Letters]]in* jäsen vuodesta 1956.

Levine kuoli marraskuussa 2010 95-vuotiaana.

## Lähteet

## Aiheesta muualla
* Jack Levinen verkkosivut Web archivessa
Louis Auchincloss

**Louis Stanton Auchincloss** (27. syyskuuta 1917 – 26. tammikuuta 2010) oli tuottelias yhdysvaltalainen kirjailija, historioitsija ja esseisti. Hän oli Yhdysvaltain taide- ja kirjallisuusakatemian jäsen vuodesta 1965, ja hänelle myönnettiin National Medal of Arts vuonna 2005.

## Lähteet
Hirnuva maailmanloppu

**Hirnuva maailmanloppu** on Arto Paasilinnan vuonna 1999 kirjoittama humoristinen kirja, jonka on julkaissut WSOY.

Kirja kertoo Huru-Aaroni nimisestä suomenhevosesta, joka rääkättynä suivaantuu ja oppii puhumaan. Huru-Aaronin isäntä kauhistuneena myy hevosen Ossi Huikkolalle, joka on yksi Suomen pätevimpiä hevosjalostajia. Piirieläinlääkäri Tarmo Saamakorpi ryhtyy juopottelun ja uhkapelin ohessa kouluttamaan varsoista puhujia. Kirjoitetaanpa myös oma hevosten sanakirja. 

Kirja on kirjoitettu Arto Paasilinnan ylistyksenä suomenhevosille ja hevosmiehille.

## Aiheesta muualla

* M. G. Soikkeli: Konikapina ja millennium. Aikakone 8.10.1999.
De La Soul

**De La Soul** on yhdysvaltalainen, New Yorkin Long Islandilla perustettu, Grammy-palkittu hip hop -yhtye, joka perustettiin vuonna 1987. 

Yhtyeen jäseniin kuuluvat Kelvin Mercer (Posdnuos, Mercenary, Plug Wonder Why, Plug One), David Jude Jolicoeur (Trugoy the Dove, Dave, Plug Two) sekä Vincent Mason (P.A. Pasemaster Mase, Maseo, Plug Three). 

Yhtye on innoittanut monia nykypäivän hip hop -yhtyeitä, esimerkiksi The Black Eyed Peasia ja se edelleen toimii aktiivisesti. 

Erityisesti yhtyeen debyyttialbumia *3 Feet High and Rising* arvostetaan korkealle hip hop-albumeiden joukossa ja eräs sen singleistä, *[[Me Myself & I]]* oli erittäin suosittu. Vuonna 2010 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

3 Feet High and Rising, De La Soul Is Dead, Buhloone Mindstate, Stakes Is High, Art Official Intelligence: Mosaic Thump sekä  ilmestyivät suoratoistopalveluihin 3. maaliskuuta 2023.

## Diskografia
* *[[3 Feet High and Rising]]*, 1989 (Tommy Boy Records)
* *[[De La Soul Is Dead]]*, 1991 (Tommy Boy Records) 
* *[[Buhloone Mindstate]]*, 1993 (Tommy Boy Records)
* *[[Clearlake Audiotorium (EP)]]*, 1994 (Tommy Boy Records)
* *[[Stakes Is High]]*, 1996 (Tommy Boy Records)
* *[[Art Official Intelligence: Mosaic Thump]]*, 2000 (Tommy Boy Records)
* **, 2001 (Tommy Boy Records)
* *[[Live at Tramps, NYC, 1996]]*, 2004 (Rhino)
* *[[The Grind Date]]*, 2004 (Sanctuary Records)
* *[[The Impossible Mission]]*, 2006 (AOI)
* *[[Plug 1 & Plug 2 Present... First Serve]]* (2012)
* *[[and the Anonymous Nobody...]]* (2016)

## Lähteet

## Aiheesta muualla

*
Jonathan de Guzmán

**Jonathan Alexander de Guzmán** (s. 12. syyskuuta 1987 Toronto, Ontario, Kanada) on kanadalaissyntyinen alankomaalainen jalkapalloilija, joka edustaa Eredivisiessä pelaavaa Sparta Rotterdamia. Hän on Alankomaiden lisäksi pelannut Espanjan, Englannin, Italian, Saksan ja Kreikan sarjoissa. Jamaikalais-filippiiniläiset juuret omaava, 175 senttimetriä pitkä de Guzmán on pelipaikaltaan keskikenttäpelaaja.

## Seurajoukkueura
De Guzmán jätti synnyinmaansa Kanadan ollessaan vain 12-vuotias ja liittyi Feyenoordin juniorijoukkueeseen. Sääntöjen mukaan alle 18-vuotias pelaaja ei voi pelata edustusjoukkueessa, joten hän teki debyyttinsä ykkösjoukkueessa vuonna 2005 Heerenveeniä vastaan pelatussa ottelussa. Pian ensiesiintymisensä jälkeen hän nousi yhdeksi joukkueen avainpelaajista. De Guzmánin ammattilaisuran ensimmäinen maali syntyi 30. syyskuuta 2005 Willem II:n verkkoon ottelun yhdeksännellä minuutilla. Hän kuului seuransa suurimpiin tulevaisuuden lupauksiin. Pelinumerolla 33 pelanneen de Guzmánin sopimus Feyenoordin kanssa päättyi vuonna 2010. 

Sopimuksen päätyttyä Feyenoordissa de Guzmán siirtyi Mallorcaan. Pelattuaan Mallorcassa kauden 2010–2011 hän siirtyi Villarrealiin. 

## Maajoukkueura
De Guzmán on pelannut Alankomaiden A-maajoukkueessa 14 ottelua vuosina 2013–2015. Maaleja hän ei ole näissä otteluissa tehnyt. MM-kilpailuissa 2014 hän pelasi kaksi ensimmäistä alkulohko-ottelua ja Alankomaiden voittoon päättyneen pronssiottelun. Pekingin olympialaisissa 2008 hän pelasi avauskokoonpanossa joukkueensa kaikki neljä ottelua.

## Muuta
Myös de Guzmánin isoveli Julián on tullut tunnetuksi ammattilaisjalkapalloilijana.

## Lähteet
* 

### Viitteet
Vaasan rautatieasema

**Vaasan rautatieasema** () on rautatieasema Vaasan kaupungissa rataosalla . Asema on rakennettu vuonna 1882 ja sitä on laajennettu 1908, ja uusi pihakatos sekä linja-autolaiturit ovat valmistuneet 2008. Rautatieasema ja sen ympäristö muodostaa valtakunnallisesti merkittävän kulttuurihistoriallisen kokonaisuuden.

## Historia

Vaasan II luokan asema rakennettiin vuosina 1881–1883. Virallisesti se ja rata vihittiin käyttöön 29. syyskuuta 1883 eli vuosi sen jälkeen kun asemarakennus oli valmistunut. Asemalla oli I, II ja III luokan odotussalit. Vaasan asema on ainoa kaupunkiasema, jossa on säilynyt asemaan kiinteästi liittyvä puinen laiturikatos. Arkkitehtia ei tiedetä, piirustukset ovat hukkaantuneet lisärakennusta suunniteltaessa.

Asemaa laajennettiin vuonna 1908 Bruno Granholmin piirustusten mukaan. Laajennuksen yhteydessä katon saumaukset poistettiin. Muita muutoksia ulkoasussa on muun muassa kadun puoleisen, pääjulkisivun keskellä olevan katoksen muuttaminen umpikuistiksi ilmeisesti vuonna 1908 muutos- ja lisätöitä tehdessä. Myös joitakin yksityiskohtia on kadonnut.

Kesällä 2008 valmistui matkakeskuksen laajennus, ja se avattiin vuonna 2008. Asema sai puisen laiturikatoksen eteen uuden ja suuremman laiturikatoksen.

## Linja-autot
Vaasan joukkoliikenteen (Lifti) linja-autot:

* **2** (Vanhan Vaasan katu–Ristinummi–Huutoniemi–Pääterveyskeskus–Matkakeskus–Tori–Palosaari–Vetokannas–Gerby–Västervik)
* **3** (Gerbymäentie–Vetokannas–Vöyrinkaupunki–Matkakeskus–Tori–Tropiclandia–Vaskiluoto)
* **5** (Tori–Keskuskoulu–Matkakeskus–Ammattiopisto–Teeriniemi–Ristinummi–Kråklund)
* **6** (Papinsaarentie–Sepänkylä–Kivihaka–Matkakeskus–Tori–Tropiclandia–Vaskiluoto)
* **30** (Pääterveyskeskus–Matkakeskus–Keskussairaala–Uimahalli–Vanha satama–Höstvesi–Kolkki–Vähäkyrö–Krekilä–Tervajoki)
* **Pali 6** (Pääterveyskeskus–Matkakeskus–Keskussairaala–Uimahalli–Vanha satama–Höstvesi–Kolkki–Vähäkyrö–Krekilä–Tervajoki)

Matkakeskuksen kaukoliikenteen linja-autot:

* Laituri 2: Kokkolaan, Pietarsaareen, Ouluun.
* Laituri 3: Ouluun.
* Laituri 4: Laihialle, Seinäjoelle, Jokiperään, Helsinkiin, Turkuun, Pärnuun.
* Laituri 5: Kaskisiin, Lapväärttiin, Dagsmarkiin, Helsinkiin, Pärnuun, Varsovaan.
* Laituri 6: Nybyhyn, Petolahdelle.

## Lähteet
Alan Hutton

**Alan Hutton** (s. 30. marraskuuta 1984 Glasgow, Skotlanti) on skotlantilainen jalkapalloilija, joka edusti vuoteen 2019 saakka Englannin Valioliigassa ja lopuksi Englannin mestaruussarjassa pelannutta Aston Villaa. Hän on pelipaikaltaan puolustaja.

Oikea pakki Hutton teki Rangers-debyyttinsä 22. joulukuuta 2002 ottelussa Partick Thistlea vastaan. Se oli hänen ainoa ottelunsa sillä kaudella. Kaudella 2003–2004 hän sai peliaikaa jo 11 ottelun verran ja teki myös ensimmäisen maalinsa 23. maaliskuuta 2004 ottelussa Dunfermline Athleticia vastaan. Seuraavana kautena hän oli joukkueen mukana voittamassa sekä liiga- ja liigacupmestaruutta. Otteluita Huttonille kertyi kauden aikana 12. Kaudella 2005–2006 Hutton pelasi 23 ottelussa ja sai arvokasta kokemusta eurokentiltä, kun hän pelasi mestarien liigaa.

30. tammikuuta 2008 Hutton siirtyi Rangersista Englannin Valioliigaan Tottenham Hotspuriin. Siirtokorvaus oli arviolta 9 miljoonaa puntaa. Hutton oli Tottenhamiin Sevillasta siirtyneen manageri Juande Ramosin kolmas hankinta tammikuun 2008 siirtoikkunassa. Hutton tuli taistelemaan peliajasta toisen oikean laitapuolustajan Pascal Chimbondan kanssa kevätkaudella 2008. Keväällä 2010 hän kävi lainalla Sunderlandissa, josta palasi kaudeksi 2010–2011 takaisin Tottenhamiin. Kaudeksi 2011–2012 hän siirtyi Aston Villaan.

Skotlannin maajoukkuetta Hutton on edustanut 50 kertaa.

## Lähteet
* 
* 

### Viitteet

## Aiheesta muualla

*Huttonin uratilastot 
*Hutton Skotlannin jalkapalloliiton sivuilla
Richard Dunne

**Richard Dunne** (s. 21. syyskuuta 1979 Dublin, Irlanti) on irlantilainen jalkapalloilija, joka edusti Englannin Valioliigassa muun muassa Manchester Cityä ja Aston Villaa. Dunne oli pelipaikaltaan puolustaja.

Dunne aloitti uransa 16-vuotiaana Evertonissa vuonna 1996. Syksyllä 2000 hän siirtyi Manchester Cityyn kolmen miljoonan siirtosummalla. Dunne hankittiin korvaamaan yhdessä Laurent Charvet'n kanssa Richard Edghilliä. Hänestä tuli nopeasti vakiokokoonpanon pelaaja ja hänet valittiin useasti Manchester Cityn kauden parhaaksi pelaajaksi. Kesällä 2006 Dunnesta tuli Cityn kapteeni Sylvain Distinin siirtyessä pois seurasta. Vuonna 2009 Dunne siirtyi Aston Villan riveihin kuudella miljoonalla punnalla.

Irlannin maajoukkuetta Dunne edusti 80 kertaa ja teki kahdeksan maalia. Hänet valittiin Irlannin joukkueeseen vuoden 2002 MM-kisoihin ja vuoden 2012 EM-kisoihin.

Dunne on tehnyt eniten omia maaleja Englannin Valioliigassa (10).

## Lähteet

## Aiheesta muualla

* Profiili
Jon Inge Høiland

**Jon Inge Høiland** (s. 20. syyskuuta 1977 Fåberg, Norja) on norjalainen ammattilaisuransa lopettanut jalkapalloilija.

Høiland on edustanut peliuransa aikana myös kasvattajaseuraansa Fåbergiä, Bryneä (1995–1996), Kongsvingeriä (1997–1998), IFK Göteborgia (1999–2002), Malmö FF:ää (2003–2007), 1. FC Kaiserslauternia (lainalla 2006) ja Stabækia (2007–2010).

Norjan maajoukkueessa Høiland on pelannut 25 ottelua.

## Lähteet
Phil Jagielka

**Philip "Phil" Nikodem Jagielka** (s. 17. elokuuta 1982 Manchester, Englanti) on englantilainen uransa päättänyt jalkapalloilija. Hän edusti 23 vuotta kestäneellä ammattilaisurallaan Sheffield Unitedia, Evertonia, Derby Countya ja Stoke Cityä. Jagielka oli monipuolinen pelaaja, jota käytettiin yleensä puolustuksessa tai keskikentällä. Sheffield Unitedin aikoina manageri Neil Warnock pani hänet myös maalivahdiksi.

Jagielka kuului Englannin kokoonpanoon EM-kilpailuissa 2012 ja MM-kilpailuissa 2014. Hän pelasi Englannin maajoukkueessa vuosina 2008–2016 yhteensä 40 maaottelua ja teki niissä kolme maalia.

## Seurajoukkueura
Vuodesta 1999 vuoteen 2007 Sheffield Unitedia edustanut Jagielka debytoi joukkueessa 5. toukokuuta 2000 ottelussa Swindon Townia vastaan. 254 liigaottelua Unitedissa pelannut englantilainen siirtyi kesällä 2007 Evertoniin. Hän pelasi Evertonissa 12 vuoden aikana 322 valioliigaottelua ja teki 14 maalia. Kesällä 2019 hän palasi Valioliigaan nousseeseen Sheffield Unitediin. Elokuussa 2021 hän siirtyi Derby Countyyn ja tammikuussa 2022 Stoke Cityyn. Jagielka lopetti uransa marraskuussa 2023.

## Maajoukkueura
Jagielkalla on myös kokemusta Englannin nuorten maajoukkueen ja Englannin B-maajoukkueen peleistä. Englannin A-maajoukkueessa Jagielka teki debyyttinsä Trinidadia ja Tobagoa vastaan 1. kesäkuuta vuonna 2008. Toisen ottelunsa hän pelasi Espanjaa vastaan alkutalvesta 2009. Hänet kutsuttiin maaliskuussa 2009 vielä ystävyysotteluun Slovakiaa ja MM-karsintaotteluun Ukrainaa vastaan.

Jagielka oli mukana EM-kilpailuissa 2012 mutta ei saanut peliaikaa. MM-kilpailuissa 2014 hän pelasi kaksi Englannin kolmesta alkulohko-ottelusta alusta loppuun. Kaikkiaan hän pelasi 40 maaottelua ja teki niissä kolme maalia: ensimmäisen elokuussa 2012 ystävyysottelussa Italiaa vastaan, toisen toukokuussa 2014 ystävyysottelussa Perua vastaan ja kolmannen lokakuussa 2014 EM-karsintaottelussa San Marinoa vastaan.

## Muuta
Jagielkalla on puolalaisia sukujuuria.

Phil Jagielkan isoveli Stephen Jagielka pelasi jalkapalloa muun muassa Shrewsbury Townin joukkueessa.

## Lähteet

## Aiheesta muualla
* Profiili
Virginianmansikka

**Virginianmansikka** (*Fragaria virginiana*) on Pohjois-Amerikasta lähtöisin oleva mansikkalaji. Monet alkuperäiskansat ovat syöneet sen marjoja ja keittäneet sen lehdistä yrttiteetä.

Viljelykasvina käytettävä puutarhamansikka on virginianmansikan ja chilenmansikan risteytys.

## Lähteet

## Aiheesta muualla
*Suomen Lajitietokeskus: Virginianmansikka (''Fragaria virginiana'')
*Pohjolan kasvien pauloissa: ''Fragaria virginiana'' - virginianmansikka
*Flora of North America: ''Fragaria virginiana''
Amund Skiri

**Amund Skiri** (s. 25. helmikuuta 1978) on norjalainen jalkapalloilija. Hän pelaa tällä hetkellä Norjan pääsarjassa Aalesunds FK:n joukkueessa. Aiemmin hän on pelannut myös Åndalsnesin ja Vålerengan riveissä.
Stargate Continuum

**Stargate Continuum** on 29. heinäkuuta 2008 julkaistu, kanadalais-yhdysvaltalaisen scifisarja Tähtiportin maailmaan sijoittuva elokuva.

Elokuvan kuvaukset alkoivat 23. maaliskuuta 2007. Kuvaukset tehtiin The Bridge Studiosissa Vancouverissa sekä Yhdysvaltain merivoimien avustuksella pohjoisella napa-alueella, noin 200 merimailia Prudhoe Baysta pohjoiseen. Matkaan käytetty Los Angeles -luokan sukellusvene *[[USS Alexandria (SSN-757)|USS Alexandria]]* nähdään myös elokuvassa.

Stargate Continuumin budjetti oli 7 miljoonaa dollaria. Elokuva on kerännyt tuloja Yhdysvalloissa 8 miljoonan dollarin edestä.

## Näyttelijät

## DVD-julkaisut

Suomessa elokuva julkaistiin DVD:llä 17. joulukuuta 2008.

## Lähteet

## Aiheesta muualla
*
Aldershot

**Aldershot** on noin  asukkaan kaupunki Hampshiren kreivikunnassa Englannissa, 55 kilometriä Lontoosta lounaaseen. Kaupunki on suoraan Rushmoorin kaupunkipiirin alaisuudessa eikä sillä ole kunnallista itsehallintoa (*unparished area*).

Historiallisesti Aldershot on ollut merkittävä sotilaskaupunki ja sitä kutsutaankin lempinimellä ”Home of the British Army”. Sen laitamilla on sotahistoriallinen museo.

Vuonna 1972 Irlannin tasavaltalaisarmeija IRA räjäytti kaupungin varuskunta-alueella autopommin ja kuusi siellä työskentelevää siviiliä kuoli.

## Lähteet

## Aiheesta muualla

* Rushmoorin piirineuvosto, jonka alaisuuteen myös Aldershot kuuluu
* History of Aldershot’s Theatres and Music Halls
* Aldershotin tattoo. Loistava englantilainen sotilasjuhla, Hakkapeliitta, 04.01.1930, nro 1, s. 23, Kansalliskirjaston digitaaliset aineistot
Gillingham

**Gillingham** on noin  asukkaan kaupunki Kentin kreivikunnassa Kaakkois-Englannissa. Se muodostaa Chathamin ja Rochesterin kanssa  asukkaan yhtenäisen kaupunkialueen ja Medwayn yhtenäishallintopiirin. Gillingham on suoraan yhtenäishallintopiirin alaisuudessa eikä sillä ole kunnallista itsehallintoa (*unparished area*).

Gillingham on jalkapalloseura Gillingham FC:n kotikaupunki. Siellä on myös Britannian kuninkaallisten pioneerijoukkojen varuskunta ja museo.

## Lähteet

## Aiheesta muualla

*The King Charles Hotel, Gillingham
*Invicta SCUBA Divers at the Black Lion Leisure Centre  Next to the King Charles Hotel
*St Mark's Church, New Brompton  Includes notes about growth of New Brompton
*Riverside Country Park, New Rainham 
*The Medway Portal
Jim Ward

**James Kevin Ward** (19. toukokuuta 1959 New York, New York – 10. joulukuuta 2025) oli yhdysvaltalainen Daytime Emmy -palkittu ääninäyttelijä ja radiojuontaja, joka ääninäytteli monissa videopeleissä ja elokuvissa. Hän oli myös toinen isännistä radio-ohjelmassa *The Stephanie Miller Show*, jossa Ward muun muassa imitoi poliittisia vaikuttajia ja julkisuuden henkilöitä. Samassa ohjelmassa Ward kertoi opiskelleensa Kalifornian yliopistossa, jossa hänen isänsä Don Ward työskenteli aikoinaan opettajana.

Vuonna 2021 Wardin kerrottiin sairastavan Alzheimerin tautia.

## Muutamia äänirooleja
### Elokuvat
* *Jetsonit-elokuva* (1990) – sivuäänet
* *[[Henkien kätkemä]]* (2002) – sivuäänet
* *[[Lehmäjengi]]* (2004) – sivuäänet
* *[[Ultimate Avengers]]* (2006) – Herr Kleiser
* *[[Autot]]* (2006) – sivuäänet
* *[[WALL·E]]* (2008) – sivuäänet
* *[[Superman/Batman: Apocalypse]]* (2009) – Radio DJ

### Televisiosarjat
* *Mighty Mouse, the New Adventures* (1988) – sivuäänet
* *[[Mike, Lu & Og]]* (1999–2001) – sivuäänet
* *[[Spies-tytöt]]* (2001–2004) – Sebastian, Dr. Eisenstein
* *[[Fairly Odd Parents]]* (2002–2006) – Chet Ubetcha
* *[[The Grim Adventures of Billy & Mandy]]* (2004) – Ted
* *[[Danny Phantom]]* (2004–2005) – Bertrand
* *[[Drawn Together]]* (2004) – Blue Ball, Genie, tuottaja
* *[[Ben 10]]* (2005–2007) – Diamondhead, XLR8, Wildvine
* *[[Prätkähiiret (vuoden 2006 animaatiosarja)|Prätkähiiret]]* (2006–2007) – Murskaaja, Rontti
* *[[Vaihdokit]]* (2006) – herra Sully
* *[[Avatar (animaatiosarja)|Avatar]]* (2007) – rehtori
* *[[Wolverine and the X-Men]]* (2008–2009) – Professori X
* *[[Tunteita ja tuoksuja]]* (2010) – urheiluselostaja

### Videopelit
* *[[Grim Fandango]]* (1998) – Hector Lemans
* *[[Ratchet & Clank 2: Going Commando]]* (2003) – kapteeni Qwark, sivuäänet
* *[[Call of Duty: United Offensive]]* (2004) – Cpl. Kukilov
* *[[Metal Gear Solid 3: Snake Eater]]* (2004) – Director Granin
* ** (2005) – Qwark
* *[[Resident Evil 4]]* (2005) – Jack Krauser
* *[[Ratchet & Clank: Size Matters]]* (2007) – Qwark, Otto DeStruct, PlantMan, sivuäänet
* *[[Ratchet & Clank: Tools of Destruction]]* (2007) – Qwark
* *[[Tomb Raider: Anniversary]]* (2007) – Pierre Dupont
* *[[Iron Man (videopeli)|Iron Man]]* (2008) – AIM sotilas
* *[[Resident Evil: The Darkside Chronicles]]* (2009) – Jack Krauser

## Lähteet

## Aiheesta muualla
* Voice Chasers 
* CrystalAcids
Gone Again

**Gone Again** on amerikkalaisen laulaja-lauluntekijä Patti Smithin kuudes albumi. *Gone Again* on Smithin toinen soolojulkaisu, ja se julkaistiin 18. kesäkuuta 1996. Albumin teko oli osa Patti Smithin surutyötä kun hänen aviomiehensä, MC5-yhtyeen kitaristi Fred ”Sonic” Smith kuoli. Albumin on tuottanut Lenny Kaye yhdessä Malcom Burnin kanssa. Levyn tunnetuin kappale on ”Summer Cannibals”. 

## Historia
*Gone Again* sisältää tribuutteja ja viittauksia niin Patti Smithin edesmenneeseen aviomieheen kuin Kurt Cobainiinkin, ja levyä hallitsee tunne menetyksestä. Kappale ”About a Boy” kertoo Kurt Cobainista ja viittaa Nirvana-yhtyeen lauluun ”About a Girl”. 

Levyn tunnetuin kappale ”Summer Cannibals” julkaistiin singlenä, ja siitä tehtiin valokuvaaja Robert Frankin ohjaama musiikkivideo. Kappaleen oli sanoittanut Patti Smith ja säveltänyt Fred ”Sonic” Smith. Patti Smith kertoo kappaleen synnystä: *”Fred kertoi minulle tarinan nuoruudestaan MC5-yhtyeessä. Hän oli herännyt varhain eräänä aamuna Georgian osavaltiossa , tuntien sisällään ristiriitaisia tunteita. Hän rakasti musiikin soittamista ja oli todellinen muusikko, mutta tien päällä olemisen stressi ja ylenpalttisuus alkoivat käydä raskaiksi. Jo kahdenkymmenen vanhana hän tunsi ikään kuin musiikkibisnes olisi syönyt hänet elävältä. Hänen kertomuksensa pohjalta kirjoitin sanat siihen kappaleeseen, jota hän oli miettinyt.* ” 

Tämän lisäksi *Gone Again* sisältää Jeff Buckleyn viimeisen studioesiintymisen, joka julkaistiin alle vuotta ennen hänen kuolemaansa. Albumilla vierailee myös Television-yhtyeen kitaristi Tom Verlaine, sekä Velvet Underground -yhtyeen John Cale.

## Kappaleet
# 
#
#
#
#
#
#
#
#
#
#

## Muusikot

* Patti Smith – laulu, kitara
* Lenny Kaye – kitara, tuotanto
* Jay Dee Daugherty – rummut
* Tony Shanahan – basso
* Oliver Ray – kitara kappaleella 1, vihellys kappaleella 6,
* Tom Verlaine – kitara kappaleilla 5 ja 7.
* Jeff Buckley – laulu kappaleella 2, esraj (intialainen jousisoitin) kappaleella 10
* John Cale – urut 
* Luis Resto – koskettimet
* Cesar Diaz – kitara kappaleella 9
* Eileen Ivers – viulu kappaleella 1
* Hearn Gadbois – lyömäsoittimet kappaleella 10
* Jane Scarpantoni – sello kappaleella 4
* Kimberly Smith – mandoliini kappaleella 8
* Rick Kiernan – saha kappaleella 5

## Tekniikka

* Malcolm Burn – tuottaja, äänitys,
* David Voigt – äänitys
* Brian Sperber – äänitys
* John Angello, Patrick McCarthy, Roy Cicala, – miksaus
* Greg Calbi – masterointi
* Angela Skouras – kannen suunnittelu
* Annie Leibovitz – valokuvaus

## Lähteet
Max von Sydow

**Max von Sydow** (s. **Carl Adolf von Sydow** 10. huhtikuuta 1929 Lund – 8. maaliskuuta 2020) oli ruotsalainen näyttelijä. Hän näytteli urallaan muun muassa ruotsalaisissa, yhdysvaltalaisissa, espanjalaisissa ja italialaisissa elokuvissa. Parhaiten von Sydow tunnetaan rooleistaan useissa Ingmar Bergmanin ohjaamissa elokuvissa.

## Elämä
Von Sydowin vanhemmat olivat Lundin yliopiston professori Carl Wilhelm von Sydow ja paronitar Greta Rappe. Max von Sydow pääsi ylioppilaaksi vuonna 1947 ja opiskeli Dramatenin näyttelijäkoulussa vuosina 1948–1951. Hänen oppilastovereitaan olivat muun muassa Ingrid Thulin, Allan Edwall ja Margaretha Krook. Myöhemmin von Sydow oli kiinnitettynä Dramateniin 13 vuoden ajan vuodesta 1960 lähtien.

Elokuvadebyyttinsä von Sydow teki vuonna 1949 Alf Sjöbergin elokuvassa *[[Hän oli vain äiti]]*. Hän työskenteli 1955–1960 Malmön kaupunginteatterissa, missä ohjaajana toimi Ingmar Bergman. Von Sydowin myöhemmän maineen pohjusti pääsy Bergmanin ympärilleen keräämään kiinteään työryhmään, jonka muita näyttelijäjäseniä olivat muun muassa Gunnar Björnstrand, Erland Josephson, Ingrid Thulin, Harriet Andersson ja Bibi Andersson. Von Sydow näytteli kaikkiaan yhdessätoista Bergmanin valkokangaselokuvassa ja kahdessa televisioelokuvassa vuosina 1956–1970.

Kansainvälisen uran käynnisti nimirooli George Stevensin Jeesus-elämäkerrassa *[[Mies Nasaretista]]* vuodelta 1965. Myöhemmin von Sydow työskenteli muun muassa John Hustonin, Sydney Pollackin, John Boormanin, Woody Allenin, Bertrand Tavernierin, Lars von Trierin, Steven Spielbergin, Wim Wendersin, Ridley Scottin ja Martin Scorsesen ohjauksessa. Hän piti uransa kohokohtana pääroolia Bille Augustin ohjaamassa elokuvassa *[[Pelle Valloittaja]]* vuodelta 1987, josta hän oli ehdolla Oscar-palkinnon saajaksi.

Von Sydow näytteli Lor San Tekkaa vuonna 2015 ensi-iltansa saaneessa elokuvassa *[[Star Wars: The Force Awakens]]*.

Von Sydow oli naimisissa kahdesti. Eroon päättyneestä avioliitosta Christina Olinin kanssa (vuosina 1951–1996) hänellä on kaksi lasta. Liiton Cathrine Breletin kanssa hän solmi vuonna 1997.

## Elokuvia
### Ruotsalaisia elokuvia

### Ingmar Bergmanin ohjaamat elokuvat

Lisäksi von Sydow näytteli Bergmanin televisioelokuvissa *Herr Sleeman kommer* (1957) ja *Rabies* (1958).

### Kansainvälisiä elokuvia

## Lähteet

## Aiheesta muualla

* Max von Sydow Nationalencyklopedinissa
* 
* 
* Max von Sydow NNDB:ssä
* Max von Sydowin kotisivu 
* Max von Sydowin muistokirjoitus Helsingin Sanomissa
Tero Niva

**Tero Henrikki Niva** (29. toukokuuta 1962 Salo – 24. tammikuuta 2003 Espoo) oli suomalainen näyttelijä ja insinööri.

Niva oli amatöörinäyttelijä, joka on näytellyt kahdessa merkittävässä suomalaisessa elokuvassa. Näistä ensimmäinen oli yksi kolmesta pääosasta Mikko Niskasen nuorisokuvauksessa *[[Ajolähtö (elokuva)|Ajolähtö]]* (1982). Tässä elokuvassa Niva näytteli Latea, itsensä juurettomaksi tuntevaa nuorta miestä, joka lopulta päätyy itsemurhaan. Tämän jälkeen Niva näytteli Vanhalan roolin Rauni Mollbergin Väinö Linna -filmatisoinnissa *[[Tuntematon sotilas (vuoden 1985 elokuva)|Tuntematon sotilas]]* (1985).

Niva aloitti näyttelijänuransa jo lukioiässä, ja hän joutui tekemään vaikean valinnan teatteriopintojen ja teknillisen opiston välillä. Hän valitsi jälkimmäisen ja valmistui Helsingin teknillisestä opistosta elektroniikkainsinööriksi. Varsinaisen elämänuransa hän teki UNIX-spesialistina.

Niva kuoli kurkkusyöpään 40-vuotiaana.

Tero Niva oli myös radioamatööri vuodesta 1983 tunnuksella OH6XL.

## Lähteet

## Aiheesta muualla
*
Pekka Ketonen

**Rauno Pekka Juhani Ketonen** (s. 9. kesäkuuta 1961 Helsinki) on suomalainen näyttelijä.

Ketonen opiskeli Teatterikorkeakoulussa 1980-luvun alussa ja näytteli sen jälkeen Kotkassa (1983–1986), Joensuussa (1986–1987) ja Hämeenlinnassa (1987–1991). Vuosina 1991–2002 hän työskenteli jälleen Kotkan kaupunginteatterissa, opetti Kotkan lyseossa ja Kymenlaakson ammattikorkeakoulussa sekä ohjasi Kotkan nuorisoteatterissa. 2010-luvun taitteessa Ketonen työskenteli Ahvenanmaalla muun muassa työväenopiston opettajana.

Ketosen tunnetuin elokuvarooli on upseeri Jorma Kariluodon rooli Rauni Mollbergin *[[Tuntematon sotilas (vuoden 1985 elokuva)|Tuntemattomassa sotilaassa]]* (1985). Tämän lisäksi hänellä on ollut pieni rooli muun muassa Heikki Partasen elokuvassa *[[Ramses ja unet]]* (1982), sekä niin ikään Rauni Mollbergin ohjaamassa elokuvassa *[[Ystävät, toverit]]* (1990).

## Lähteet
Kōbō Abe

**Kōbō Abe** (), oikea nimi **Kimifusa Abe** (; 7. maaliskuuta 1924 Tokio – 22. tammikuuta 1993 Tokio) oli japanilainen kirjailija, valokuvaaja ja keksijä. Abe oli kansainvälisesti tunnettu kirjailija, jota on verrattu muun muassa Franz Kafkaan. Aben tuotantoon kuuluu romaaneja, novelleja ja näytelmiä. Häneltä on suomennettu kaksi romaania.

## Palkinnot ja tunnustukset
* Ryūnosuke Akutagawa -palkinto 1951

## Suomennetut teokset
* 
* 

## Lähteet

## Aiheesta muualla

* Ibiblio.org: Abe Kobo. 
* LitWeb.net: Kobo Abe Biography . 
* The Modern Word: Kobo Abe .
Raymond Abrashkin

**Raymond Abrashkin** (9. maaliskuuta 1911 – 25. elokuuta 1960) oli yhdysvaltalainen käsikirjoittaja ja kirjailija. Nuorten tieteiskirjailijana hän loi suositun *Danny Dunn* -sarjan yhdessä Jay Williamsin kanssa. 

Abrashkinin vanhemmat olivat Ukrainassa syntynyt Harry Abrashkin ja englantilainen Bertha Kornfeld. Raymond Abrashkin syntyi New Yorkissa. Vuoden 1935 tienoilla hän meni naimisiin Evelyn Kurinskin kanssa.
Peter Ackroyd

**Peter Ackroyd** (s. 5. lokakuuta 1949 Lontoo) on brittiläinen kirjailija, toimittaja ja kirjallisuusarvostelija.

Ackroyd valmistui Cambridgen yliopiston Clare Collegesta ja opiskeli Yalen yliopistossa. Palattuaan Yhdysvalloista hän työskenteli Lontoossa *[[The Spectator]]* -lehden kirjallisuustoimittajana 1973–1977, vastaavana toimittajana ja elokuvakriitikkona 1978–1982. Ackroyd on tehnyt myös radio-ohjelmia ja toiminut *[[The Times]]* -lehden kirjallisuuskriitikkona.

Ackroydin alkutuotanto on runoutta. Hänen esikoiskokoelmansa *London Lickpenny* ilmestyi 1973 ja toinen kokoelma *Country Life* 1978. Romaani *Chatterton* (1987) kertoo runoilija Thomas Chattertonista (1752–1770) ja tämän vuonna 1856 maalatusta muotokuvasta. Romaani oli ehdolla Booker-palkinnon saajaksi. Ackroyd on kirjoittanut myös kiitettyjä elämäkertoja ja lasten tietokirjoja, Voyages Through Time -sarjan.

Ackroyd on ollut Royal Society of Literaturen jäsen vuodesta 1984 lähtien.

## Palkinnot ja tunnustukset
* Whitbread-palkinto (paras romaani) 1985 teoksesta *Hawksmoor*

## Suomennetut teokset
*  Sarja: Weilin + Göösin kirjasto
*  Sarja: Otavan kirjasto 77
* 
* 
* 
* 

## Lähteet
Kari Kihlström

**Kari Emil Waldemar Kihlström** (20. elokuuta 1946 Jyväskylä – 21. lokakuuta 2024) oli suomalainen näyttelijä, joka näytteli pääasiassa teatterissa, muun muassa Tampereen Työväen Teatterissa, Vaasan kaupunginteatterissa, Turun kaupunginteatterissa, Lahden kaupunginteatterissa ja Jyväskylän kaupunginteatterissa.

Kihlström tuli tunnetuksi sivuosista elokuvissa *[[Talvisota (elokuva)|Talvisota]]* (1989) ja *[[Porttikielto taivaaseen]]* (1990). Tämän lisäksi hän näytteli muun muassa televisiosarjoissa *[[Tuntemattomalle jumalalle]]* (1993) ja *[[Nuijasota (televisiosarja)|Nuijasota]]* (1993), jossa hän esitti Klaus Flemingiä.

Kari Kihlström oli naimisissa ohjaaja ja dramaturgi Kristiina Revon kanssa. Kristiina Revon isä eli Kihlströmin appi oli Yleisradion johtajana aikanaan toiminut Eino S. Repo. Heidän poikansa on näyttelijä Emil Kihlström.

Kihlströmin serkku on näyttelijä ja ohjaaja Hannu Kahakorpi.

## Lähteet
Eşref Apak

**Eşref Apak** (s. 3. tammikuuta 1982 Kalecik, Turkki) on turkkilainen moukarinheittäjä.

Apak kilpaili 1999 Bydgoszczin alle 18-vuotiaiden MM-kisoissa, joissa hän sijoittui moukarinheitossa viidenneksi. Seuraavana vuonna hän voitti Santiago de Chilen nuorten MM-kisoissa kultaa heitettyään 69,97. Vuonna 2001 hän oli Grosseton alle 20-vuotiaiden EM-kilpailuissa kolmas ja Välimeren kisoissa kuudes. Hän sai hopeaa alle 23-vuotiaiden EM-kilpailuissa Bydgoszczissa 2003.

Ateenan olympialaisissa 2004 Apak voitti olympiapronssia tuloksella 79,51. Seuraavana vuonna hän heitti Euroopan talviheittocupissa viidenneksi, voitti Välimeren kilpailut ja sijoittui Universiadeissa toiseksi, mutta karsiutui Helsingin MM-kisoissa. Vuonna 2006 Apak oli Euroopan talviheittocupissa neljäs ja karsiutui Göteborgin EM-kisoissa. Vuonna 2007 hän sijoittui kolmanneksi Euroopan talviheittocupissa ja 11:nneksi Osakan MM-kisoissa. Seuraavana vuonna hän oli viides Euroopan talviheittocupissa, mutta karsiutui Pekingin olympialaisissa. Hän sijoittui Välimeren kisoissa 2009 neljänneksi. Hän karsiutui loppukilpailusta MM-kilpailuissa Berliinissä 2009 ja Daegussa 2011 sekä olympialaisissa Lontoossa 2012.

Kesäkuussa 2013 Apak antoi positiivisen dopingnäytteen ja sai kahden vuoden kilpailukiellon ajalle 26.6.2013–25.6.2015.

Apak karsiutui loppukilpailusta Rio de Janeiron olympialaisissa 2016, MM-kilpailuissa Pekingissä 2015 ja Lontoossa 2017 sekä EM-kilpailuissa Amsterdamissa 2016 ja Berliinissä 2018. Hän voitti 2021 Euroopan talviheittocupin ja sijoittui yhdeksänneksi Tokion olympialaisissa.

## Henkilökohtaiset ennätykset
* Moukarinheitto: 81,45 (2005)

## Lähteet
* 
* 
### Viitteet
Appositio

**Appositio** (, "verrata", "asettaa vastakkain"), lisämäärite, on nimitys tyypillisesti nominilausekkeelle, joka on lauseessa toisen samana lauseenjäsenenä toimivan ja samaa tarkoittavan lausekkeen välittömässä yhteydessä. Nämä lausekkeet yhdessä muodostavat appositiorakenteen, jossa kaksi samanarvoista ja samaa tarkoittavaa lauseketta eivät toimi toistensa määritteinä. Appositio voidaan erottaa myös pilkulla, jolloin se seuraa määrittelemäänsä sanaa, eikä se verbin puuttumisen vuoksi muodosta uutta lausetta. Virke sinänsä on yleensä täydellinen ilman appositiotakin.

## Esimerkkejä
Seuraavissa esimerkeissä appositiot on merkitty kursiivilla:
* *Tasavallan presidentti* **Tarja Halonen** avasi valtiopäivät.
* **Matti ja Maija**, *Wikipedian ylläpitäjät*, äänestivät poiston puolesta.

## Katso myös
* Appositioattribuutti

## Lähteet
C-duuriasteikko

**C-duuriasteikko** on C:stä alkava sävelasteikko, johon kuuluvat sävelet C, D, E, F, G, A, H ja C. Sen rinnakkaisasteikko on a-molli ja muunnosmolli on c-molli. C-duurin subdominanttisävellaji on F-duuri ja dominanttisävellaji on G-duuri.

C-duuri on yksi yleisimpiä sävelasteikoita. Se mielletään useimmiten helpoksi soittaa, koska sävelasteikossa ei ole korotettuja tai alennettuja säveliä, ja se on monien instrumenttien perussävellaji. Esimerkiksi pianon valkeat koskettimet vastaavat C-duuriasteikkoa.

Haydn teki C-duurissa 19 sinfoniaa, toiseksi eniten D-duurin jälkeen. Mozart ja Haydn tekivät useita messuja C-duurissa. Jotkin säveltäjät, kuten Berlioz, eivät pitäneet C-duurista ollenkaan, ja Debussy sanoi, ettei hän usko "C-duurin ylivaltaan". Sibeliuksen kolmas ja seitsemäs sinfonia ovat C-duurissa, ja Sibelius teki tässä sävellajissa useita muitakin teoksia.

 

## Tunnettuja klassisia sävellyksiä C-duurissa

* Johann Sebastian Bach: Inventio nro 1 
* J. S. Bach: Preludi nro 1 (BWV 846) kokoelmasta *[[Das wohltemperierte Klavier]]*
* Ludwig van Beethoven: Pianosonaatti nro 21 ("Waldstein") op. 53 
* Wolfgang Amadeus Mozart: Rondo viululle ja orkesterille nro 2 KV 373 
* Franz Schubert: *Wanderer-fantasia* D. 760

## Tunnettua nykymusiikkia C-duurissa

* All The Small Things – Blink 182
* Birdhouse In Your Soul – They Might Be Giants
* Common People – Pulp
* Great Balls of Fire – Jerry Lee Lewis 
* Hallelujah – Leonard Cohen 
* I Am a Rock – Simon and Garfunkel
* I Guess That's Why They Call It the Blues – Elton John 
* Imagine – John Lennon 
* Indiana Jones -teema (AKA: the "Raiders March") – John Williams
* It's Not Unusual – Tom Jones
* Jump – Van Halen 
* Let It Be – The Beatles 
* Like a Rolling Stone – Bob Dylan
* Piano Man – Billy Joel 
* Sesame Street -teema 
* Superman-teema – John Williams 
* Super Mario Bros. theme – Koji Kondo 
* Take the "A" Train – Duke Ellington 
* True Love – Glenn Frey
* Unchained Melody – The Righteous Brother 
* Written in the Stars – Elton John ja LeAnn Rimes 

## Lähteet